Христо Фотев
Привет!

chitanka.info

Привет, другари бодри и мъжествени,

привет девойки с грейнали лица!

Вий идете и днес във вашите песни

звучи тържествен химн на младостта.

Здравейте войни — с победи овенчани!

Здравей, ти армио огромна на труда!

Вий — мощен авангард на младежта ни

сте горди на народа ни чеда!

Не спъваха ви трудностите чести

и в тях калихте младостта си вий,

вий бурите посрещнахте със песни,

в стихиите изправяхте гърди.

Разбивахте скалите с компресьори,

рушехте с бомби черния гранит,

изграждахте бетонните мостове —

строехте път през стръмни канари.

Днес с гордост ви посреща пак народа

и гледа ви усмихнат Димитров;

делата ви огромни ще говорят

през вековете с пламенна любов.

Привет, другари бодри и мъжествени,

здравейти вий, Димитровски чеда!

Ще бъдете навеки в нашите песни,

ще греете в нашите горди знамена!

Септемврийче — Бургас

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.